Jejy

Ny jejy dia zavamaneno mitovitovy amin' ny gitara, misy tadiny roa ka hatramin' ny enina, izay natao ho kitihina, henjanin' ny tohan-kazo vita sokitra, ary voatavo siny izay mifatotra eo akaikin' ny tendrony ilany no manamafy ny feony. Mikarantsana somary kentsona ny feon' ny jejy ka izany no tsy itoviany amin' ny zavamaneno misy tadiny hafa; aankina amin' ny tratra na amin' ny kibo ilay voatavo siny fanamafisam-peo. Miova araka ny faritra eto Madagasikara ny anarany: jejo na zezo (Antandroy sy ny faritra atsimo rehetra), jenjy (Betsimisaraka sy faritra atsinanana), lokanga voatavo na jejy voatavo (Imerina sy Betsileo).

 Jereo koa 

 Mozika malagasy
 Lisitry ny zavamaneno malagasy